**ZÁPIS DETÍ DO MŠ**

**Školský rok 2019/2020**

**Riaditeľstvo Materskej školy podľa § 3 vyhlášky MŠ SR č. 308/2009 Z. z. o materskej škole vyhlasuje zápis detí do Materskej školy Liptovské Sliače na školský rok 2019/2020. Zápis sa uskutoční dňa:**

**2. mája 2019**

**od 15. 00 – 17. 00 hod.**

**v budove materskej školy.**

**Na zápis je potrebné priniesť**:

1. Písomnú žiadosť o prijatie dieťaťa do materskej školy s potvrdením o zdravotnom stave dieťaťa od všeobecného lekára pre deti a dorast a potvrdením o povinnom očkovaní (na žiadosti).

2. Prefotený rodný list dieťaťa a prefotený preukaz poistenca dieťaťa,

3. Ak ide o dieťa so špeciálnymi výchovno-vzdelávacími potrebami, zákonný zástupca predloží aj vyjadrenie príslušného zariadenia výchovného poradenstva a prevencie.

V prípade, že počty žiadostí o prijatie prekročia stanovenú hranicu maximálneho počtu detí, ktoré možno prijať, postupuje sa  pri rozhodovaní  o prijatí či neprijatí dieťaťa do MŠ podľa nasledovných kritérií.

**Na základe vyhlášky 306/2008 o materskej škole v znení vyhlášky č. 308/2009, sú prednostne prijímané:**

1. deti, ktoré dovŕšili piaty rok veku,
2. deti s odloženou školskou dochádzkou,
3. deti s dodatočne odloženou povinnou školskou dochádzkou.

**Ostatné podmienky prijímania detí, ktoré sa pri rozhodovaní berú do úvahy sú:**

* **Vek dieťaťa:**

- deti mladšie ako 3 roky môžu byť prijaté, len ak je voľná kapacita MŠ,

- ak dosahujú požadovanú úroveň hygienických návykov a sebaobsluhy,

- ak sú v MŠ vytvorené vhodné materiálne, personálne a iné potrebné vhodné

podmienky,

* **Bydlisko dieťaťa:**

- prednostne sú prijímané deti s trvalým pobytom v Liptovských Sliačoch.

V priebehu školského roka je možné prijať dieťa do materskej školy v prípade, ak sa uvoľní miesto v triede MŠ.